Karoli Hindriks

Karoli Hindriks (sündinud 17. juunil 1983 Kohtla-Järvel) on eesti ettevõtja ja leiutaja. 

Haridus
2001.–2002. aastal oli Hindriks Eesti Õpilasomavalitsuste Liidu juht.

Tal on bakalaureusekraad Estonian Business Schoolist rahvusvahelise ärijuhtimise erialal. 

Pehme helkur
Kaks Hindriksi leiutist on registreeritud kasuliku mudelina. 

1999. aastal lõi Karoli Hindriks õpilasfirma enda leiutatud pehme helkuri tootmiseks. 2000. aastal kaitses ta selle kasuliku mudelina, saades Eesti esimeseks õpilas- ja ühtlasi noorimaks leiutajaks. 2002. aastal registreeris ta helkuri tootmiseks ettevõtte Heatuju Maaletooja OÜ.

Hilisem tegevus
2006. aastast kuni aprillini 2009 kuulus Hindriks MTV Eesti tegevust alustanud meeskonda. 2006–2007 oli ta turundus- ja kommunikatsioonijuht, 2007–2009 tegevjuht.Marko Lillemägi. "Karoli Hindriks asus MTV Eestit juhtima". Postimees, 14. märts 2007. 2010. aasta märtsis kuulutati välja MTV Eesti pankrot.

2009. aastal asutas Hindriks ettevõtte Goodmood Media OÜ, mis tegeles meediakontserni Fox rahvusvaheliste kanalite turunduse ja reklaamiga Baltimaades. 1. detsembrist 2010 kuni 1. veebruarini 2012 oli ta Fox International Channelsi Balti regiooni juht.

2012. aasta kevadest töötab Hindriks idufirmas Newspin.co. 2012. aasta suvel valiti ta esimese eestlasena NASA Amesi uurimiskeskuses tegutsevasse ning tuleviku-uuringute ja -tehnoloogiatega tegelevasse Singularity Universitysse.

Ta on 2014. aastal loodud töövahendus- ja ümberasumisettevõtte Jobbatical kaasasutaja ja tegevjuht.

Poliitiline tegevus
2001. aastal astus Karoli Hindriks Res Publicasse (hilisem IRL) liige. Ta on kahel korral valitud Pärnu linnavolikokku, kus juhtis haridus- ja kultuurikomisjoni. 

2009. aastal kandideeris Hindriks IRL-i nimekirjas Euroopa Parlamenti, kuid ei osutunud valituks. 2014. aastal astus ta erakonnast välja.

Tunnustus
Ajakiri Business Week valis Hindriksi 2007. aastal Euroopa Noore Ettevõtja konkursi nominendiks. 

2007. aastal valiti Hindriks portaal mees.eu korraldatud internetihääletusel seksikaimaks naispoliitikuks.

2009. aastal tegi Euroopa Komisjon koolidele õppefilmi neljast noorest ettevõtjast, kelle sekka kuulus ka Karoli Hindriks. Filmi eesmärk oli julgustada noori olema ettevõtlikud ning julged oma ideede elluviimisel.

2010. aastal oli ta üks sajast noorest tulevikuliidrist, keda kutsuti 40. korda toimuvale tuleviku juhtide sümpoosionile Leaders of Tomorrow Šveitsis Sankt Gallenis, tunnustades tema silmapaistvat tegevust ettevõtliku noorena.

2019. aasta aprillis oli Hindriks ajakirja Forbes Jaapani väljaande esikaanel.

2020. aastal valis veebiajakiri EU-Startups.com Karoli Hindriksi Euroopa viiekümne mõjukaima idufirmade ja riskikapitali valdkonnas tegutseva naise hulka."Kolm Eesti ettevõtjat valiti Euroopa kõige mõjukamate naiste sekka" Geenius, 23.04.2020.

Isiklikku
22. juulil 2012 abiellus Karoli Hindriks Las Vegases eesti ettevõtja Allan Martinsoniga"Karoli Hindriks ja Allan Martinson abiellusid". Elu24.ee, 23. juuli 2012, neil on tütar Maya (sündinud 2013). Oktoobris 2018 lahutas paar abielu.https://kroonika.delfi.ee/news/kroonika/allan-martinson-on-ettevotlik-mitmel-rindel-elust-ei-puudu-ka-tinder?id=85887039

Viited

Välislingid
 Meelis Lainvoo, "Varem alustajal on aega vigu teha", Virumaa Teataja 8. märts 2006
 "Karoli Hindriks asus MTV Eestit juhtima", Postimees 14. märts 2007 
 Jaanus Noormets, "Karoli Hindriks annab aru", Nädal 31. august 2007
 Silver Saluri, "Karoli Hindriks kandideerib europarlamenti", Õhtuleht 7. veebruar 2009
 Kitty Knowles, Jobbatical: Sparking your next 'working sabbatical', Forbes, Feb 5, 2018
 Karoli Hindriks, "Eesti on muutunud vihaseks", Maaleht 13. detsember 2018
 Jaanika Vilipo, Karoli Hindriks näitab Jaapani Forbes’i kaanel eeskuju: oleme uhked selle üle, et sellised suured riigid vaatavad meile alt üles, Õhtuleht, 25 aprill 2019
 "Karoli Hindriksi kannapööre pärast 20 aastat: sain kolleegidelt ikka korraliku vihmasaju" Delfi Ärileht, 27. aprill 2019
 Greete Palgi, "Karoli Hindriks: uskusin Mary Krossi väiteid rünnaku kohta" Delfi, 2. juuli 2019

Kategooria:Eesti leiutajad
Kategooria:Eesti ettevõtjad
Kategooria:Isamaa Erakonna poliitikud
Kategooria:Estonian Business Schooli vilistlased
Kategooria:Sündinud 1983